[{"text_idx": "#000000", "text": "Galw am filiwn o siaradwyr Cymraeg"}, {"text_idx": "#000002", "text": "Daeth yr alwad wrth i'r gymdeithas lansio eu cynigion polisi ar gyfer etholiadau'r Cynulliad yn 2016 yn y Senedd ddydd Mawrth."}, {"text_idx": "#000003", "text": "Dywed y gymdeithas fod syniadau yn y ddogfen sy'n anelu at gyrraedd tri nod cyfartal - creu miliwn o siaradwyr, atal yr allfudiad, a defnyddio'r Gymraeg ym mhob maes bywyd."}, {"text_idx": "#000004", "text": "Mae'r ddogfen yn cynnwys argymhellion sydd yn cynnwys cyflwyno 'Bil Addysg Gymraeg i Bawb' er mwyn sefydlu un continwwm dysgu'r Gymraeg, a pheth addysg cyfrwng Cymraeg i bawb."}, {"text_idx": "#000005", "text": "Mae awgrymiadau eraill yn cynnwys gosod dyddiadau targed statudol ar gyfer cyflwyno addysg gynradd Gymraeg yn unig yn gynyddol ar draws Cymru, agor rhagor o neuaddau Cymraeg i fyfyrwyr, sefydlu canolfannau i hwyrddyfodiad a throchi ym mhob sir, estyn maes cyfrifoldeb y Coleg Cymraeg i addysg bellach, ac addysg o\u0302l-16 yn fwy cyffredinol."}, {"text_idx": "#000007", "text": "Mae'r ddogfen bolisi hefyd yn cynnig y dylid cyflwyno Bil Cynllunio'r Gweithlu fyddai'n sefydlu targedau a chyfrifoldebau er mwyn sicrhau cyflenwad cynyddol o weithwyr Cymraeg, yn o\u0302l y gymdeithas."}, {"text_idx": "#000009", "text": "\"Credwn fod yr etholiad nesaf yn un tyngedfennol i'r iaith. Mae angen uchelgais arnon ni fel cenedl er mwyn sicrhau ffyniant y Gymraeg dros y degawdau i ddod: mae angen i ni fel pobl a'n gwleidyddion codi eu gorwelion."}, {"text_idx": "#000010", "text": "\"Nid oes amheuaeth bod canlyniadau Cyfrifiad 2011 yn amlygu'r argyfwng sy'n wynebu'r Gymraeg. Ond does dim angen, na diben, anobeithio, ond, yn hytrach, mae angen gweithredu'n fwriadus ar bolisi\u0308au a chynlluniau clir."}, {"text_idx": "#000011", "text": "\"Os ydy ein gwleidyddion o ddifrif am gyrraedd amcanion uchelgeisiol, mae angen penderfyniadau dewr ar ddeddfwriaeth, adnoddau, defnyddio cefnogaeth y cyhoedd a chynllunio'r ffordd ymlaen."}, {"text_idx": "#000012", "text": "\"Mae'r cynigion yr amlinellir yn ein dogfen weledigaeth yn becyn o bolisi\u0308au wedi eu seilio ar drafodaethau manwl oddi fewn yn ogystal ag arbenigwyr yn y maes polisi iaith."}, {"text_idx": "#000013", "text": "\"Wrth reswm, nid ydym yn honni bod gennym fonopoli ar yr holl bolisi\u0308au sy'n mynd i sicrhau bod y Gymraeg yn ffynnu dros y blynyddoedd i ddod, ond gobeithiwn yn fawr fod bodolaeth y ddogfen a'r cynigion yn dangos pwysigrwydd etholiad 2016 fel un o bwys hanesyddol i'r Gymraeg a chymunedau Cymru'n gyffredinol.\""}, {"text_idx": "#000015", "text": "Prif StraeonCreu bocsys cofio Cymraeg ar o\u0302l colli babanPublished7 awr yn o\u0302lAgor cwest i farwolaeth dyn yn ffrwydrad TreforysPublished41 munud yn o\u0302lGweinidog iechyd yn wynebu pleidlais o ddiffyg hyderPublished5 awr yn o\u0302l"}, {"text_idx": "#000016", "text": "Creu bocsys cofio Cymraeg ar o\u0302l colli baban"}, {"text_idx": "#000018", "text": "Gweinidog iechyd yn wynebu pleidlais o ddiffyg hyder"}, {"text_idx": "#000021", "text": "5 cornel o Gymru ar ochr arall y ffin"}, {"text_idx": "#000022", "text": "Carchar yn 'agoriad llygad i anghyfiawnder'"}, {"text_idx": "#000025", "text": "Cwis: Cysylltiadau Cymru a Ffrainc"}, {"text_idx": "#000029", "text": "Cysylltwch a\u0302 niTabledi a ffonau symudolHefyd yn Gymraeg"}]